
BOSNA I HERCEGOVINA
REPUBLIKA SRPSKA
OKRUŽNI PRIVREDNI SUD U PRIJEDORU
Broj: 67 0 St 001694 20 St 
Prijedor, 04.12.2024.  godine 

         Okružni privredni sud u Prijedoru, stečajni sudija Amra Grozdanić, u stečajnom postupku nad imovinom stečajnog dužnika Preduzeća za ribarstvo "SANIČANI" a.d. Prijedor - u stečaju, Saničani bb, dana 04.12.2024. godine, donio je

RJEŠENJE

1. B. R. P. iz P. razriješava se člana Odbora povjerilaca u stečajnom postupku koji se vodi nad imovinom stečajnog dužnika Preduzeća za ribarstvo "SANIČANI" a.d. Prijedor - u stečaju, Saničani bb.
2. Za privremenog člana Odbora povjerilaca u stečajnom postupku imenuje se Jelena Vasilić, pomoćnik pravobranioca u Pravobranilaštvu Republike Srpske, Sjedište zamjenika pravobranioca Prijedor do donošenja krajnje odluke skupštine povjerilaca na narednom izvještajnom ročištu.

Obrazloženje

          U toku konkretnog stečajnog postupka koji se vodi nad imovinom stečajnog dužnika Preduzeća za ribarstvo "SANIČANI" a.d. Prijedor - u stečaju, Saničani bb, predsjedniku i članu Odbora povjerilaca B. R. P., prestao je radni odnos u Pravobranilaštvu Republike Srpske, Sjedište zamjenika pravobranioca Prijedor, kao zastupnika po zakonu povjerioca Poreske uprave Republike Srpske, Područni centar Prijedor i povjerioca Grada Prijedor. 

           Od strane Pravobranilaštva Republike Srpske u spis suda dostavljena je Odluka broj: JP/1-406-251/24 od 14.11.2024. godine, kao i Odluka broj: JP/1-406-250/24 od 14.11.2024. godine  kojim je Jelena Vasilić, pomoćnik pravobranioca u Pravobranilaštvu Republike Srpske, Sjedište zamjenika pravobranioca Prijedor, ovlaštena da u skladu sa zakonom zamjenjuje pravobranioca Republike Srpske u zastupanju Poreske uprave Republike Srpske, kao i Grada Prijedora u predmetnom stečajnom postupku.

          Odredbama člana 81. Zakona o stečaju ("Službeni glasnik Republike Srpske", broj: 16/16) propisano je da stečajni sudija može po službenoj dužnosti, ili na zahtjev povjerioca ili na lični zahtjev, razriješiti dužnosti člana odbora povjerilaca, da je prije donošenja odluke o razrješenju, sudija obavezan da sasluša člana odbora povjerilaca, da će stečajni sudija će imenovati novog člana odbora povjerilaca ako bi zbog razrješenja broj članova odbora povjerilaca bio manji od tri člana, a da skupština povjerilaca može na prvom sljedećem ročištu povjerilaca isključiti člana koga je imenovao sudija i izabrati drugog člana odbora povjerilaca.

           Cijeneći naprijed navedene zakonske odredbe, sud nalazi da je opravdano razriješenje B. R. P., člana Odbora povjerilaca, a time i predsjednika istog i imenovanje Jelene Vasilić pomoćnika pravobranioca u Pravobranilaštvu Republike Srpske, Sjedište zamjenika pravobranioca Prijedor, te imajući u vidu činjenicu da je zbog razriješenja broj članova odbora povjerilaca manji od tri, to je doneseno Rješenje na način opisan u izreci istog uz napomenu da će krajnju odluku o imenovanju novog člana i predsjednika Odbora povjerilaca donijeti skupština povjerilaca na prvom narednom izvještajnom ročištu.




[bookmark: _GoBack]                                                                                 Stečajni sudija

								 	                    Amra Grozdanić


Pouka o pravnom lijeku: Protiv ovog Rješenja dozvoljena je žalba Višem privrednom sudu u Banja Luci u roku od osam (8) dana od dana dostavljanja istog. Žalba se podnosi putem ovog suda i ista ne odlaže izvršenje rješenja.




